text: REGLAMENT CARRERA 10K VALENCIA TRINIDAD ALFONSO 2019
  Article 1. La Sociedad Deportiva Correcaminos i l'Ajuntament de València organitzen la IX Carrera 10K Valencia Trinidad Alfonso, el pròxim diumenge 1 de desembre de 2019, conjuntament amb la 39a Marató Valencia Trinidad Alfonso EDP.
  Article 2. A la carrera, urbana i a peu de 10.000 metres, tindran accés totes les persones que vulguen, federades o no, i poden participar els atletes estrangers que complisquen la normativa RFEA i IAAF, sempre que tinguen complits 18 anys el dia de la prova i que estiguen en possessió de la llicència federativa. El circuit, urbà i sobre asfalt, està homolgat per l'RFEA/AIMS, i tots els punts quilomètrics estan indicats amb un panell senyalitzador. La prova està inclosa dins del calendari nacional.
  INFORMACIÓ IMPORTANT. Esta prova pertany al calendari oficial de la Reial Federació Espanyola d'Atletisme i, amb la seua inscripció, el corredor consent expressament que les seues dades bàsiques siguen cedides a esta entitat per a la tramitació, davant la companyia d'assegurances, de les assegurances obligatòries d'accidents i responsabilitat civil, així com la gestió de la llicència de dia i rànquing popular de proves de ruta. En tot cas, i tal com establix la Llei de protecció de dades, l'interessat pot exercir en el futur els seus drets d'accés, rectificació, cancel·lació i oposició per mitjà d'un escrit o correu electrònic a la Reial Federació Espanyola d'Atletisme Avinguda de Valladolid núm. 81 – 28008 Madrid. A/e: rfea@rfea.es
  Box d'eixida
  Article 3. L'eixida es donarà a les 8:30 hores, conjuntament amb la primera onada de la Marató Valencia Trinidad Alfonso EDP, i finalitzarà a les 9:45 hores, que serà el temps màxim oficial de la prova. Els corredors accediran a la zona d'eixida els corredors en funció de la marca prevista.
  Solament accediran al box d'elit els corredors i corredores que acrediten una marca inferior a 34:00 (hòmens) i 39:00 (dones).
  A més, tots els corredors que s'inscriguen amb l'objectiu d'acabar la carrera per davall de 45 minuts han d'acreditar obligatòriament, per mitjà d'URL de classificació, la seua millor marca prèvia en marató, mitja marató o 10K pel procediment habilitat en la web d'inscripció, o bé a requeriment posterior per part de l'organització.
  Per a acreditar el box d'eixida fem una verificació de les dades recaptades en el moment de la teua inscripció. Algunes les verifiquem automàticament en contrastar-les amb els teus resultats d'edicions anteriors en les nostres carreres. En altres casos, et sol·licitem informació addicional amb una URL o link d'una carrera homologada on hages participat amb una marca equivalent (classificació prèvia en 10K, Mitja Marató o Marató dels últims tres anys)
  Hi haurà 8 boxs d'eixida:
  Dorsal de fons groc: per davall de 34:00 (hòmens) i per davall de 39:00 (dones)
  Dorsal de fons verd: per davall de 37:00
  Dorsal de fons blau: per davall de 40:00
  Dorsal de fons rosa: per davall de 45:00
  Dorsal de fons taronja: per davall de 50:00
  Dorsal de fons violeta: per davall de 55:00
  DDorsal de fons gris: per davall de 60:00
  3.2 Canvi de box
  3.3 Canvi de box per millora de marca
  Gratuït i sense gastos en cas que hages millorat la teua marca des del moment de la inscripció, sempre que pugues acreditar, amb una URL, que la nova marca es va fer després de la data d'inscripció en esta carrera.
  La sol·licitud de millora o canvi de box estarà disponible online fins al 01/11/19 a través de la nostra plataforma en "Sol·licita canvi de box"
  Amb caràcter general, a partir del 02/11/19, siga quin siga el motiu, amb un cost associat de 15 euros en concepte de "Gastos de reimpressió i gestió de dorsals".
  AVÍS: si ja tens acreditada una marca per a un box més ràpid, no cal fer cap canvi, pots iniciar la carrera en un box més endarrerit, ja que podràs accedir a este box el dia de la prova. Per exemple. Per exemple, si tens acreditat el BOX TARONJA, pots eixir del BOX Rosa, BOX Violeta o des del BOX Blanc, segons vulgues el dia de la carrera accedint per qualsevol d'estos boxs.
  Article 4. Les inscripcions es faran Internet en la web Tickets
  4.1 Les inscripcions es faran a través de la web https://tickets.valenciaciudaddelrunning.com/ (Sempre que queden dorsals La web https://tickets.valenciaciudaddelrunning.com/ gestionada per SD Correcaminos és l'únic distribuïdor en línia oficial i autoritzat per a fer les inscripcions a la prova, per la qual cosa en cap cas es recomana la inscripció ni l'adquisició de dorsals a través de plataformes diferents.
  4.2 No es garantix el reconeixement de cap dret relatiu a la garantia, el desistiment, els canvis i/o qualssevol altres reconeguts als inscrits si els productes no són els oficials o no s'han obtingut a través d'SD Correcaminos i/o la web https://tickets.valenciaciudaddelrunning.com/.
  4.3 Tot això s'establix sense perjudici de les inscripcions que es facen a través dels operadors turístics oficials i que s'incloguen dins de packs de viatge, que en tot cas redirigiran a l'esmentada web per tal que es complete la inscripció directament en la plataforma de distribució autoritzada.
  4..4 TERMINIS I PREUS D'INSCRIPCIÓ
  Del 17 de desembre de 2018 al 25 de novembre de 2019: 25 euros (sempre que queden dorsals dels 7.000 disponibles).
  La data límit per a poder fer el canvi és l'1 de novembre de 2019.
  Cost: 5 euros, que pagarà el nou titular. La nova inscripció que es faça amb este codi té ja inclosa la llicència del dia, per la qual cosa no es requerix cap cost addicional per este concepte.
  La data límit per a poder fer la sol·licitud i aportar la documentació és l'1 de novembre de 2019. Una vegada vençuda esta data, no hi haurà retorn possible.
  La devolució es farà pel mateix mitjà de pagament amb el qual es va fer la inscripció (pagament amb targeta o transferència) quan es verifique la documentació médica presentada.
  Intentem evitar errors, així com la duplicitat d'inscripcions en cada carrera, amb controls en la plataforma tickets. En el cas de duplicació d'inscripcions, es cancel·larà la inscripció duplicada per qualsevol motiu i es farà la devolució de la inscripció anterior aplicant el cost de 5 euros en concepte de "Gastos de gestió per duplicitat".
  4.5 INSCRIPCIÓ DE PERSONES AMB DISCAPACITAT
  Tots els atletes amb discapacitat, siga quin siga el seu hàndicap, tindran un 50 % de bonificació en la inscripció, tenint en compte els trams i les dates abans indicats.
  Per a competir en cada una de les quatre categories adaptades (cadira de rodes, discapacitats funcionals, discapacitats sensorials i discapacitats intel·lectuals), la inscripció s'ha de formalitzar obligatòriament davant la FESA (Federació d'Esports Adaptats de la Comunitat Valenciana), l'adreça electrònica de contacte de la qual és direccion-tecnica@fesa.es, i el telèfon, +34 96 346 57 26.FESA aporta el seu criteri, coneixement i experiència per a vetlar per la correcta agrupació de les diferents categories. Tot atleta que, siga quina siga la raó, no faça la inscripció a través de FESA, no serà classificat en cap de les quatre categories d'atletes amb discapacitat, ni es beneficiarà de cap bonificació.
  4.6 INSCRIPCIÓ DE CLUBS
  Per a optar a premi en la categoria d'equips, a més de la inscripció individual de cada corredor, s'ha d'emplenar el formulari habilitat a este efecte en l'adreça següent ACÍ amb la relació de corredors que integren l'equip i les dades de la persona responsable del club, abans del 30 d'octubre de 2019.
  L'organització es reserva el dret d'impedir la inscripció en el futur i informar altres carreres de la conducta d'aquells atletes desqualificats per no haver complit íntegrament els 10 quilòmetres del recorregut.
  Article 6. Les categories de la carrera, queden establides de la manera següent:
  M80 / W80 80 o + ANYS
  *Totes les edats indicades han d'estar complides el dia de la prova.
  S'establixen les quatre categories següents en hòmens i dones per a atletes amb discapacitat:
  La carrera dels atletes en bicicleta de mà (handbike) reglamentària i atletes en altres tipus de cadira de rodes no serà competitiva ni tindrà classificació pròpia en la seua categoria.
  Els atletes en cadira de rodes, bicicleta de mà (handbike) o similar no poden sobrepassar en cap moment el cotxe de la Policia Local que obri la carrera. Si ho fan, quedaran desqualificats de la prova. Si se'n fa cas omís i circulen per davant del cotxe de la Policia Local que obri la carrera, ho faran sota la seua responsabilitat, i quedaran exclosos de les cobertures de les pòlisses d'assegurances que cobrixen la prova.
  Article 7 S'entregaran trofeus als tres primers i tres primeres de la classificació general absoluta.
  Tots els trofeus que no s'arrepleguen el dia de la prova quedaran a la disposició de l'organització; s'entén que es renuncia als trofeus si el dia de 18 de desembre no s'han retirat en la seu del club.
  Article 8. Queden establits els següents premis en metàl·lic.
  Per a poder tindre opció a estos premis en metàl·lic, els corredors han de fer una marca inferior a 31:00 i les corredores, a 36:00.
  Si els atletes no aconseguixen estes marques, el premi en metàl·lic es reduirà al 50 %.
  No s'abonaran els premis en metàl·lic d'aquells atletes que facen temps superiors a 35:00 en categoria masculina i a 40:00 en categoria femenina.
  Per als primers i primeres cinc atletes de nacionalitat espanyola i amb llicència per l'RFEA queden establits els següents premis en metàl·lic:
  1r/1a 400 €
  2n/2a 200 €
  3r/3a 100 €
  4t/4a 50 €
  5é/5a 50 €
  PREMIS PER RÈCORDS DE LA PROVA:
  Premi pel rècord de la 10K Valencia Trinidad Alfonso hòmens 28:42………….1.500 €
  Premi pel rècord del 10K Valencia Trinidad Alfonso dones 32:03………….1.500
  ESTOS PREMIS SERAN ACUMULABLES
  Article 9. El dorsal-xip s'entregarà únicament i exclusivament en EXPO ESPORT VALÈNCIA, que estarà situada a la Ciutat de les Arts i les Ciències el divendres 29 i dissabte 30 de novembre, de 09 a 21 hores (de manera ininterrompuda). L'organització es reserva el dret de canviar la ubicació de l'EXPO ESPORT VALÈNCIA; en este cas, se li donarà l'oportuna publicitat.
  En cas de no poder recollir-ho en persona, es pot autoritzar un tercer a través de la zona d'autogestió.
  Per tal de facilitar la recollida d'aquells dorsals no retirats en l'EXPO ESPORT VALÈNCIA, l'organització donarà l'opció d'arreplegar únicament els dorsals (sense bossa del corredor) al costat de la zona de guarda-roba el mateix diumenge de la prova de 7:00 h a 8:00 h (imprescindible DNI).
  La carrera està controlada pel Comité de Jutges de la FACV. Hi haurà controls de temps al llarg del recorregut. Només apareixeran en la classificació aquells participants que facen la carrera amb el dorsal i el xip que facilita l'organització; s'obligarà el corredor, en qualsevol cas, a comprovar el bon funcionament del seu xip en l'estand que el cronometrador tindrà en l'EXPO ESPORT VALÈNCIA.
  Article 10. Els dorsals-xips són personals i intransferibles, i s'han de col·locar al pit sense manipular ni doblegar. La inobservança d'este article serà motiu de desqualificació.
  Els jutges de la prova i l'organització es reserven la facultat de desqualificar l'infractor que, comprovada qualsevol irregularitat per algun corredor: no porte visible el seu dorsal, el manipule o el cedisca a un altre; altere les dades facilitades a l'organització o al jutge àrbitre respecte a les que figuren en el seu DNI o fitxa federativa; no complete el recorregut; manifeste un mal estat físic; no facilite a l'organització la documentació que se li requerisca, o incomplisca qualsevol altra norma prevista en les normes de la FACV, RFEA o IAAF.
  És obligatori per part dels federats competir amb la indumentària del seu club corresponent; en cas contrari, poden ser sancionats.
  Així mateix, l'organització o la Policia Local estan facultats per a retirar durant la prova qualsevol corredor que haja superat en més de 5 minuts el temps límit de pas en cada quilòmetre, establits per l'organització.
  10.2 Donat el greu perjudici que això ocasionaria a l'organització i als altres corredors de la prova, en cas d'accedir a la prova infringint les condicions d'accés establides o es cometera qualsevol irregularitat, l'organització es reserva el dret a prendre les mesures oportunes, de conformitat amb la legislació que siga aplicable. En este sentit, s'iniciaran les accions civils, penals o administratives que corresponguen per a exigir la responsabilitat de l'infractor.
  Article 11. El recorregut estarà degudament senyalitzat per l'organització. Hi haurà un lloc d'avituallament en el quilòmetre 5.
  Article 12. Els serveis sanitaris i les ambulàncies, coordinats per l'equip mèdic de la Sociedad Deportiva Correcaminos estaran situats en el quilòmetre 5 i tancant la carrera en companyia del cotxe granera.
  Tots els corredors inscrits estan obligats a emplenar la part posterior del dorsal amb les dades de nom, cognoms, telèfon en cas d'emergència, si té algun problema mèdic (al·lèrgia, atencions especials, etc.) o si seguix algun tractament específic.
  Tot corredor que, havent sigut designat per a passar este control, es negue a passar-lo serà automàticament desqualificat en totes les categories i premis que li corresponguen.
  D'esta manera, els atletes que passen este control i els corresponga premi econòmic hauran d'esperar el resultat del control per a rebre el premi.
  Article 14. Els únics vehicles autoritzats a seguir la prova són els designats per l'organització. Per qüestions de seguretat, queda totalment prohibit participar espentant qualsevol tipus de vehicles amb rodes (cotxet de xiquets o similar) o entrar en línia de meta amb xiquets, així com seguir els corredors amb moto, bicicleta, patins o qualsevol altre vehicle. La Policia Local i els jutges de la prova tindran ordre expressa de retirar-los del circuit per t'al d'evitar accidents.
  Article 15. L'organització declina tota responsabilitat pels danys, perjudicis o lesions que els participants en esta prova puguen patir o causar a tercers, si bé disposa d'una assegurança d'accidents i responsabilitat civil que cobrirà les incidències inherents a la prova.
  Article 16. Les reclamacions s'han de fer oralment al jutge àrbitre, no més tard de 30 minuts després de comunicar-se oficialment els resultats. La decisió del jutge àrbitre és inapel·lable.
  Article 17. Tots els participants, pel fet d'inscriure's, declaren conéixer i acceptar el present Reglament i el Plec de Descàrrec de Responsabilitats i Protecció de Dades. En cas de dubte, prevaldrà el criteri de l'organització.
  Només pel fet d'inscriure's, el participant declara el següente:
  Declare que em trobe en estat de salut òptim per a participar en la IX carrera 10K Valencia Trinidad Alfonso 2019, i tinc la total certesa d'estar físicament i psicològicament apte/a per a fer-ho, i he passat positivament els controls mèdics pertinents, els quals han descartat qualsevol malaltia, patologia, lesió o qualsevol altre problema de salut que desaconselle la meua participació en la prova. En cas que en el moment de celebrar la prova s'haguera produït alguna modificació en el meu estat de salut, em compromet a no participar en la prova.
  Durant el desenvolupament de la competició contribuiré en la mesura que siga possible amb l'organització, per a evitar accidents personals i mantindré un comportament adequat, no posant en perill la meua salut ni la d'altres persones. Accepte complir la normativa exposada en el REGLAMENT IX carrera 10K Valencia Trinidad Alfonso 2019, protocols de seguretat i indicacions que establisca l'organització.
  Article 18. Una vegada s'han inscrit en la IX carrera 10K Valencia Trinidad Alfonso ,els participants donen el seu consentiment perquè tant l'organitzador de la prova, la Sociedad Deportiva Correcaminos, com el col·laborador principal, la Fundació Trinidad Alfonso Mocholí de la Comunitat Valenciana, així com qualsevol altre patrocinador i/o col·laborador de la prova, per si mateixos o per terceres entitats, puguen emmagatzemar, tractar i usar el seu nom, resultats, així com la seua imatge recollida dins de la prova amb fotografies, vídeos o qualsevol altre suport, tracten amb finalitat exclusivament esportiva, promocional o comercial, les seues dades de caràcter personal, així com la seua imatge dins de la prova amb fotografies, vídeos, etc., per mitjà de qualsevol dispositiu (Internet, publicitat, etc.) i sense límit temporal.
  L'organització es reserva el dret de fer algun canvi en el present reglament si així ho considera, i en este cas, ho ha de comunicar en la web i en la informació del corredor.
  CONSIDERACIÓ FINAL. Tot allò que està previst en el present reglament es regirà per les Normes Generals de Competició de l'RFEA, FACV, IAAF, per a la present temporada.